b'\n_START_ARTICLE_\nNewhaven Marinen rautatieasema\n_START_SECTION_\nHistoria\n_START_PARAGRAPH_\nNykyisen aseman alueelle avattiin ensimm\xc3\xa4inen rautatieasema, Newhaven Wharf, 8. joulukuuta 1847. Se suljettiin, kun l\xc3\xa4heinen Newhaven Harbourin asema avautui. Nykyisen aseman avasi London, Brighton and South Coast Railway 17. toukokuuta 1886 nimell\xc3\xa4 Newhaven Harbour (Boat Station). British Railways nimesi sen uudelleen Newhaven Marineksi 14. toukokuuta 1984.\n_START_SECTION_\nAseman nykytila\n_START_PARAGRAPH_\nAsema-alueen yll\xc3\xa4pidosta ja linjan liikenn\xc3\xb6innist\xc3\xa4 vastaa junayhti\xc3\xb6 Southern. Se liikenn\xc3\xb6i asemalta yhden junavuoron joka arkip\xc3\xa4iv\xc3\xa4. T\xc3\xa4m\xc3\xa4 vuoro on niin sanottu parlamenttijuna, jolla yll\xc3\xa4pidet\xc3\xa4\xc3\xa4n s\xc3\xa4\xc3\xa4nn\xc3\xb6llinen liikenne asemalle. Ilman sit\xc3\xa4 asema ja sille johtava rataosuus olisi suljettava, joka vaatii parlamentin hyv\xc3\xa4ksynn\xc3\xa4n ja on pitk\xc3\xa4 ja kallis prosessi._NEWLINE_Laiturin katos oli asemalla viel\xc3\xa4 hein\xc3\xa4kuussa 2015, mutta syyskuuhun 2015 menness\xc3\xa4 se oli purettu.'